ৰাজ্যৰ বিভিন্ন প্ৰান্তৰ লগতে কলিয়াবৰতো বছৰ বছৰ ধৰি চলি থকা তীৰৰ অবাধ ব্যৱসায়ৰ লগত জড়িত এজন লোকক জখলাবন্ধা আৰক্ষীয়ে শুকুৰবাৰে গ্ৰেপ্তাৰ কৰে।
ৰাজ্যখনত তীৰ, জুৱা খেলে সমাজত ভয়ানক প্ৰভাৱ পেলোৱাৰ মাজতে শুকুৰবাৰে বিয়লি কলিয়াবৰৰ জখলাবন্ধা আৰক্ষীয়ে কলিয়াবৰৰ মহকুমা আৰক্ষী বিষয়া মৃণ্ময় দাসৰ সহযোগত কলিয়াবৰৰ মিৰিভেটিৰ পৰা সুশীল বিশ্বাস নামৰ লোক এজনক গ্ৰেপ্তাৰ কৰে।
কলিয়াবৰ মহকুমা আৰক্ষী বিষয়া মৃণ্ময় দাসে জানিব দিয়া অনুসৰি ধৃত সুশীল বিশ্বাসে তীৰৰ বুকি হিচাপে কাম কৰি আহিছিল। আৰক্ষীয়ে গ্ৰেপ্তাৰ কৰাৰ সময়ত বিশ্বাসৰ পৰা তীৰৰ বুকৰ নথিৰ লগতে কিছু টকাও জব্দ কৰে। অৱশ্যে জব্দ কৰা টকাৰ মুঠ পৰিমাণ বৰ্তমান জানিব পৰা হোৱা নাই।
আনহাতে, জখলাবন্ধা আৰক্ষীয়ে গ্ৰেপ্তাৰ কৰা সুশীল বিশ্বাসৰ বিৰুদ্ধে ১৩৭/১৮ /১৪ ধাৰাত গোচৰ ৰুজু কৰি কলিয়াবৰ ন্যায়িক আদালতলৈ প্ৰেৰণ কৰে।
সুশীল বিশ্বাস জালত পৰাৰ লগে লগে এই চক্ৰৰ লগত জড়িত আৰু বহুতো লোক জালত পৰাৰ আশা ব্যক্ত কৰিছে জখলাবন্ধা আৰক্ষীয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
